Apstiprināts ar

 Jelgavas pilsētas domes

2016.gada 28.aprīļa lēmumu Nr.4/14

**Grozījumi:**

Jelgavas pilsētas domes 24.11.2016. lēmums Nr.14/7

Jelgavas pilsētas domes 22.03.2018. lēmums Nr.4/7

Jelgavas pilsētas domes 27.02.2020. lēmums Nr.3/9

Jelgavas pilsētas domes 25.03.2021.

lēmums Nr.4/10

Jelgavas valstspilsētas domes 25.03.2022.

lēmums Nr.5/8

Jelgavas valstspilsētas domes 24.03.2023.

lēmums Nr.3/14

**JELGAVAS VALSTSPILSĒTAS PAŠVALDĪBAS**

**JAUNIEŠU INICIATĪVU KONKURSA “JAUNIEŠI VAR!”**

**NOLIKUMS**

*(Izteikts Jelgavas pilsētas domes 27.02.2020. lēmuma Nr.3/9 redakcijā; grozīts ar Jelgavas valstspilsētas domes 24.03.2023. lēmumu Nr.3/14)*

Izdots saskaņā ar likuma Pašvaldību likuma 5.pantu,

 Jaunatnes likuma 5.panta pirmo daļu, 8.panta pirmo un trešo daļu,

12. panta 7.daļu

1. **Vispārīgie jautājumi**

1. Nolikums nosaka kārtību, kādā tiek iesniegti un izvērtēti jauniešu iniciatīvu grupu projektu pieteikumi (turpmāk – Projekti) un finansiāli atbalstīta projektu īstenošana Jelgavas valstspilsētas pašvaldības Jauniešu iniciatīvu konkursa “JAUNIEŠI VAR!” (turpmāk - Konkurss) ietvaros.

2. Finanšu līdzekļus Konkursa kārtībā piešķir iniciatīvu īstenošanai Jelgavas valstspilsētas neformālai jauniešu iniciatīvu grupai (vismaz 2 jaunieši) - jauniešiem vecumā no 13 līdz 25 gadiem (ieskaitot) (turpmāk - Pretendents).

3. Konkursu izsludina Jelgavas valstspilsētas pašvaldība. Konkursa norisi koordinē Jelgavas valstspilsētas pašvaldības iestāde “Sabiedriskais centrs” (turpmāk- Iestāde).

4. Finanšu līdzekļus piešķir Projektiem pašvaldības kārtējā kalendārajā gadā budžetā paredzēto finanšu līdzekļu ietvaros.

5.Konkursa projektu pieteikumu izvērtēšanu veic Jelgavas valstspilsētas pašvaldības Jaunatnes lietu konsultatīvā komisija (turpmāk –Komisija).

6. Konkurss tiek izsludināts vienu reizi gadā. Projektu īstenošanas laiks no attiecīgā kalendārā gada 1. maija līdz 30.oktobrim.

7. Paziņojums par Konkursu tiek publicēts informatīvajā izdevumā “Jelgavas Vēstnesis” un Jelgavas valstspilsētas pašvaldības oficiālajā tīmekļa vietnē [www.jelgava.lv](http://www.jelgava.lv).

1. **Konkursa mērķis un nosacījumi**

8. Konkursa mērķis ir finansiāli atbalstīt Pretendentu iniciatīvu, kura veicina Jelgavas jauniešu iekļaušanos valstspilsētas attīstības procesos, lai sekmētu jauniešu brīvā laika lietderīgu pavadīšanu, fiziskās aktivitātes, vērtīborientāciju un radošos pašattīstības procesus un veicinātu Jelgavas jauniešu iekļaušanos valstspilsētas attīstības procesos kopumā.

9. Finanšu līdzekļi tiek piešķirti šādām aktivitātēm:

9.1. neformālās mācīšanās aktivitātēm un pasākumiem;

9.2. jauniešu saliedētības veicināšanas un līdzdalības pasākumiem;

9.3. jauniešu iesaistei brīvprātīgajā darbā;

9.4.fiziskajām aktivitātēm, kas neprasa mērķtiecīgu, ilglaicīgu iepriekšēju sagatavotību attiecīgajā sporta veidā (piemēram, atklātajiem treniņiem, amatierturnīriem, un nepieciešamā sporta aprīkojuma iegādei);

9.5. radošajai pašizpausmei (piemēram, radošajām darbnīcām, improvizācijas teātra nodarbībām, izstāžu veidošanai, kultūras un mākslas aktivitātēm utt.);

9.6. uzņēmējdarbības, tostarp sociālās uzņēmējdarbības, veicināšanas aktivitātēm un pasākumiem (piemēram, informatīvie vai citi pasākumi, kuriem nav produktu/preču veidošanas un saistībā ar to peļņas gūšanas mērķis);

9.7. izglītojošām aktivitātēm par dabas aizsardzību, “zaļo domāšanu” un citiem vides jautājumiem.

10. Projekta attiecināmās izmaksas ir Projekta pasākumu un aktivitāšu īstenošanai nepieciešamās izmaksas līdz 350,00 *euro* vienam projektam.

11. No Projekta līdzekļiem netiek finansētas:

11.1. projekta administratīvās izmaksas;

11.2. projekta sagatavošanas un iesniegšanas izmaksas;

11.3. izmaksas, kas neatbilst projekta mērķa sasniegšanai un izmaksas, kas jau tiek finansētas no citiem finanšu avotiem.

12. Finansējuma administrēšanu un izlietojumu organizē Iestāde.

13. Projekta īstenošanas ietvaros nav pieļaujams gūt ienākumus.

14. Konkursa ietvaros Pretendentam ir tiesības saņemt finansiālo atbalstu ne vairāk kā viena projekta īstenošanai.

15. Projekta aktivitātēm jānorisinās Jelgavas valstspilsētas administratīvajā teritorijā.

1. **Projektu pieteikumu iesniegšana**

16. Lai piedalītos Konkursā, Pretendentam jāiesniedz:

16.1. projekta pieteikuma veidlapa (1. pielikums);

16.2. projekta tāme (2. pielikums);

16.3. projekta atskaites veidlapa (3.pielikums)

17. Projekta pieteikums iesniedzams (vienā no iesniegšanas veidiem):

17.1. papīra formātā Iestādē, Skolotāju ielā 8, atbilstoši paziņojumā par Konkursu noteiktajam termiņam;

17.2. elektroniski – nosūtot uz paziņojumā par Konkursu norādīto e-pasta adresi līdz paziņojumā par Konkursu norādītajam termiņam, e-pasta nosaukumā norādot „Pieteikums Jelgavas valstspilsētas pašvaldības jauniešu iniciatīvu konkursam “JAUNIEŠI VAR!”.

18. Ja Projekta pieteikums nav sagatavots saskaņā ar šā nolikuma 16. un 17.punktu nosacījumiem, vai iesniegtās veidlapas nav pilnībā aizpildītas, Projekta pieteikums netiek vērtēts.

19. Pieteikumu iesniegšanas termiņš ir 1 (viens) kalendārais mēnesis pēc paziņojuma publicēšanas par Konkursa izsludināšanu.

1. **Projektu pieteikumu vērtēšanas kritēriji**

20. Komisija veic iesniegto projektu pieteikumu izvērtēšanu atbilstoši aktivitātēm, ievērojot šādus vērtēšanas kritērijus un piešķirot katram kritērijam atbilstošo punktu skaitu :

20.1. projekts sekmēs starpkultūru dialogu un jauniešu integrāciju sabiedrībā –maksimāli 10 punkti;

20.2. projekts pozitīvi ietekmēs jauniešu sociālo vidi un uzlabos fizisko aktivitāšu infrastruktūru vismaz vienā Jelgavas valstspilsētas mikrorajonā –maksimāli 10 punkti;

20.3. projekts veicina jauniešu iekļaušanos valstspilsētas attīstības procesos, sekmējot viņu brīvā laika lietderīgu pavadīšanu fiziskās aktivitātes, vērtīborientāciju un radošo pašattīstības procesu, kā arī, aktīvu līdzdalību – maksimāli 10 punkti;

20.4. jauniešu, kuri nestrādā un nemācās līdzdalība projekta aktivitāšu sagatavošanā un īstenošanā –maksimāli 5 punkti;

20.5. pieteikumā skaidri formulēti projekta mērķi, mērķauditorija un sagaidāmie rezultāti, loģiski izklāstītas plānotās aktivitātes –maksimāli 10 punkti;

20.6. projekta tāmes izmaksu pamatotība un atbilstība paredzētajām aktivitātēm –maksimāli 10 punkti.

20.7. projekts veicinās uzņēmējdarbības, tostarp sociālās uzņēmējdarbības, aktivitātes un pasākumus – maksimāli 10 punkti;

20.8. projekts veicinās izglītojošas aktivitātes un pasākumus vides jomā – maksimāli 10 punkti;

20.9. projekta oriģinalitāte, radošums, inovācija – maksimāli 5 punkti.

21. Augstākais novērtējums vienam projektam ir 80 punkti.

22. Konkursa ietvaros finanšu līdzekļi netiek piešķirti:

22.1. politisku, militāru, reliģisku aktivitāšu organizēšanai un līdzdalībai tajās;

22.2. bērnu un jauniešu nometņu rīkošanai un līdzdalībai tajās,

22.3. konkursu un sacensību, kas prasa mērķtiecīgu iepriekšējo sagatavošanos

attiecīgajā jomā, organizēšanai un līdzdalībai tajos;

22.4. aktivitātēm, kas apdraud dalībnieku drošību, veselību un dzīvību;

22.5. izglītības iestāžu inventāra iegādei, ēku un teritorijas labiekārtošanai.

**V. Konkursa komisija un projektu pieteikumu izvērtēšanas kārtība**

23. (Svītrots ar Jelgavas valstspilsētas domes 25.03.2022. lēmumu Nr.5/8)

24. Komisijas sēdes protokolē Jelgavas valstspilsētas pašvaldības Jaunatnes lietu konsultatīvās komisijas sekretārs.

25. Komisijas locekļi nevar būt finanšu līdzekļu saņēmēji un nevar būt iesaistīti Projektu pieteikumu iesniegšanā.

26. Nepieciešamības gadījumā Komisijai ir tiesības pieaicināt attiecīgās jomas speciālistus, kuriem ir padomdevēja tiesības.

27. Komisija pieņem lēmumu par pilna vai daļēja finansējuma piešķiršanu vai atteikumu.

**VI. Papildus nosacījums**

28.Atbalstītā projekta iesniedzējs īsteno projektu šajā nolikumā noteiktajā termiņā.

29. Atbalstītā projekta iesniedzējam masu medijos ir jāatspoguļo Projekta gaita un rezultāts, iekļaujot informāciju par Konkursu un projektam piešķirto finansējumu, kā arī izvietojot Jelgavas valstspilsētas logotipu.

30. Komisija pašvaldības piešķirtā finansējuma ietvaros var lemt par grozījumiem projekta finansējuma apmērā un aktivitātēs, ja tas neietekmē projekta mērķi. Visas izmaiņas veicamas pirms projekta attiecīgās aktivitātes uzsākšanas.

31. Iestādes jaunatnes lietu speciālists sniedz atbalstītā projekta iesniedzējam nepieciešamo atbalstu projekta īstenošanā un veic projekta īstenošanas uzraudzību.

32. Atbalstītā projekta iesniedzējs sagatavo un iesniedz Iestādei atskaiti (3.pielikums) ne vēlāk kā 10 (desmit) darba dienu laikā pēc projekta īstenošanas. Atskaitei pievieno finanšu dokumentus (oriģinālus), dalībnieku sarakstus, fotoattēlus u.c. dokumentus, kas apliecina projekta īstenošanu.”

Domes priekšsēdētājs A.Rāviņš